stanford-oval/wikipedia huggingface dataset:
קונסטנטין בלמונט

| --- | --- |

ציור דיוקן של המשורר מ-1905 מאת ולנטין סרוב, גלריית טרטיאקוב במוסקבה
 לידה:  3 ביוני 1867 (יוליאני) שויה, פלך ולדימיר, רוסיה, האימפריה הרוסית 
 פטירה:  23 בדצמבר 1942 (בגיל 75) נואזי-לה-גראן, איל-דה-פראנס, צרפת תחת כיבוש גרמני 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, צרפת 
 מקום קבורה:  נואזי-לה-גראן 
 שם עט:  Б-ъ, К.Б., Лионель, Дон, К., Гридинский, André Bochanoff 
 מקום לימודים:  אוניברסיטת מוסקבה 
 שפות היצירה:  ספרדית, רוסית 
 סוגה:  אלגיה, בלדה 
 זרם ספרותי:  סימבוליזם 
 יצירות בולטות:  Burning Buildings, Let Us Be Like the Sun 
 בן או בת זוג:  Yekaterina Balmont 
 חתימה:   
 
קונסטנטין דְמיטרְיֶיביץ' בַּלמוֹנט (ברוסית: Константи́н Дми́триевич Бальмо́нт‏; 15 ביוני 1867 (לפי הלוח היוליאני: 3 ביוני 1867) – 23 בדצמבר 1942) היה משורר וסופר סימבוליסט ומתרגם רוסי, אחד הנציגים הבולטים של "תור הכסף בשירה הרוסית".
את חינוכו המוקדם קיבל בלמונט מאמו, אישה שוחרת ספרות ותיאטרון, שידעה כמה שפות, והשפיעה השפעה חזקה על דרכו. הוא למד בשתי גימנסיות, כשמהראשונה סולק בגלל פעילות פוליטית ואת השנייה סיים בהצלחה. ב-1886 הוא התחיל ללמוד משפטים באוניברסיטת מוסקבה אך סולק ממנה ב-1887 בשל השתתפותו במהומות סטודנטים.
ב-1889 ניסה שוב ללמוד במכללת דמידוב למשפטים אך נשר ב-1890.
בפברואר 1889 התחתן בלמונט עם לריסה מיכאילובנה גרלינה. נישואיו היו אומללים וב-13 במרץ 1890 הוא ניסה להתאבד על ידי קפיצה מחלון מהקומה השלישית. מאז סבל מצליעה ומנכות בידו הימנית לכל אורך חייו.
בלמונט התחתן רשמית פעמיים נוספות וב-1909 ניסה שוב להתאבד.
הוא נודע כמשורר ופרוזאיקן פורה וכתביו נפוצו בקרב קהלים רחבים באימפריה הרוסית. פרסם 35 קבצי שירה  ו-20 ספרי פרוזה. כתב פרוזה אוטוביוגרפית, זיכרונות, ספרי הגות, כתבי עיון היסטוריים וספרותיים ומסות בקורתיות.  
במילייה האינטלקטואלי הרוסי מלפני המהפכה הרוסית נחשב בלמונט למשורר חדשני .
אחרי המהפכה הבולשביקית היגר בלמונט ב-1920 לצרפת וקהל קוראיו הצטמצם בצורה משמעותית. נהנה  בגולה מידידותם של עמיתים רבים במלאכת הכתיב.
הוא תרגם לרוסית ספרים מכמה שפות, לרבות את כתבי אדגר אלן פו. ב-1923 הועלתה מועמדותו לפרס נובל לספרות.
הוא נפטר מדלקת ריאות בצרפת ב-1942.
קורות חייו > ילדות וצעירות

קונסטנטין בלמונט נולד ב-1867 ברוסיה, באימפריה הרוסית באחוזת משפחתו, גומניזצ'י ביישוב שויה, בפלך ולדימיר, כיום אזור (אובלסט) איוואנובו.  הוא היה השלישי מבין שבעת בניהם של דמיטרי קונסנטינוביץ' בלמונט, אציל רוסי, עורך דין ופקיד בכיר, ושל ורה ניקולאייבנה לבית לבדב, בת למשפחה של אנשי צבא. 
. אמו ידה כמה שפות זרות ,הייתה חובבת נלהבת של תיאטרון וספרות  והשפיעה מאוד על בנה. 
 
בלמונט למד לקרוא בגיל חמש וידע מוקדם לדקלם משירי אלכסנדר פושקין, ניקולאי נקרסוב, אלכסיי קולצוב ואיוואן ניקיטין.
 
מאוחר יותר נזכר ברגש עז בעשר שנותיו הראשונות בגומנישצ'י וקרא לאותו מקום 
"ממלכה קטנה של נוחות שלווה".
קורות חייו > קובצי שירים

«Сборник стихотворений» (Ярославль, 1890)
Под северным небом (элегии, стансы, сонеты)" (СПб., 1894)
«В безбрежности (М., 1895 и 1896)
Тишина. Лирические поэмы (СПб., 1898)
Горящие здания. Лирика современной души (М., 1900)
Будем как солнце. Книга символов (М., 1903)
Только любовь. Семицветник (М.: «Гриф», 1903)
Литургия красоты. Стихийные гимны (М.: «Гриф», 1905)
Фейные сказки (детские песенки)» (М.: «Гриф», 1905)
«Собрание стихов» М., 1905; 2-ое изд. М., 1908.
Злые чары (Книга заклятий) (М.: «Золотое руно», 1906)
«Стихотворения» (1906)
Жар-птица (сборник поэзии)|Жар-птица (Свирель славянина) (М.: «Скорпион», 1907)
«Литургия красоты (Стихийные гимны)» (1907)
«Песни мстителя» (1907)
«Три расцвета (Театр юности и красоты)» (1907)
«Только любовь». 2-е изд.(1908)
«Хоровод времён (Всегласность)» (М., 1909) Первые десять сборников вошли в «Полное собрание стихов К. Бальмонта» (1904—1914, изд. «Скорпион»).
«Птицы в воздухе (Строки напевные)» (1908)
«Зелёный вертоград (Слова поцелуйные)» (СПб: «Шиповник», 1909)
«Звенья. Избранные стихи. 1890—1912» (М.: Скорпион, 1913)
«Белый Зодчий (Таинство четырёх светильников)» (1914)
«Ясень (Видение древа)» (М.: изд. Некрасова, 1916)
«Собрание лирики» (Кн. 1-2, 4-6. М., 1917—1918)
«Перстень» (М., 1920)
«Семь поэм» (М.: «Задруга», 1920)
«Избранные стихотворения» (Нью-Йорк, 1920)
Перстень — Книгоиздательство «Творчество», 1921. — 64 с.
«Сонеты Солнца, мёда и Луны» (1917; Сонеты Солнца, мёда и Луны. Песня миров. — Берлин: Изд.во С. Ефрон, 1921. — 271 с.)
«Солнечная пряжа. Изборник» (1890—1918) (М.: изд. Сабашниковых, 1921)
«Гамаюн» (Стокгольм: «Северные огни», 1921)
«Дар Земле» (Париж: «Рус. земля», 1921)
«Светлый час» (Париж, 1921)
«Песня рабочего молота» (М., 1922)
«Марево» (Париж, 1922)
«Под новым серпом» (Берлин: «Слово», 1923)
«Моё — Ей (Россия)» (Прага: «Пламя», 1924)
«В раздвинутой дали (Поэма о России)» (Белград, 1929)
«Соучастие душ» (1930)
«Северное сияние (Стихи о Литве и Руси)» (Париж, 1931)
«Голубая подкова (Стихи о Сибири)» (1937)
«Светослужение» (Харбин, 1937)
קורות חייו > קובצי מאמרים ומסות

«Горные вершины» (М., 1904; книга первая)
«Зовы древности. Гимны, песни и замыслы древних» (СПб.: Пантеон, [1909]; Берлин, 1923)
«Змеиные цветы» («Путевые письма из Мексики», М.: Скорпион, 1910)
«Морское свечение» (1910)
«Зарево зорь» (1912)
«Край Озириса». Египетские очерки. (М., 1914. — 324 с.)
«Поэзия как волшебство». (М.: Скорпион, 1915)
«Светозвук в природе и световая симфония Скрябина» (1917)
«Поэзия как волшебство». — М: Т-во «ЗАДРУГА», 1922. — 112 с.; 2000 экз.
«Где мой дом?» (Париж, 1924)
קורות חייו > קובצי כל כתביו

Полное собрание стихов. (10 כרכים). — М.: Кн-изд. «Скорпион», 1909-1914. — (‏ 4 מהדורות
תרגומים

בלמונט תרגם משפות רבות:
מגרמנית: מכתבי גרהרט האופטמן, הרמן סודרמן
הערות שוליים

↑  R F Savinova Balmonty "הבלמונטים" ברוסית, באתר האזור ("קראי") ולדימיר 2009
↑  "Balmont, Konstantin Dmitrievich". silverage.ru. אורכב מ-המקור ב-2011-09-15. נבדק ב-2010-06-01.
↑  Stakhova, M. "Konstantin Balmont. חיי המשוררים מתור הכסף הרוסי - ברוסית". www.litera.ru. אורכב מ-המקור ב-2011-06-09. נבדק ב-2010-06-01.
↑  Polonsky, Vadim. "ק.ד.בלמונט  באנציקלופדיית קרוגוסווט (מסביב לעולם) ברוסית encyclopedia". www.krugosvet.ru. נבדק ב-2010-06-01.
↑  מתוך "בזריחה. פרוזה אוטוביוגרפית", מוסקבה 2001  ברוסית   עמ' 570
| --- | --- |
בקרת זהויות :  NLI: 987007258124305171  PLWABN: 9810575544205606  BIBSYS: 90354595  BNE: XX989593  BnF: cb12163571g (data)  CiNii: DA03588055  GND: 11865215X  ICCU: MILV019931  ISNI: 0000 0001 0854 6364  LCCN: n80109929  LNB: 000039429  MusicBrainz: f54e30a2-897d-47e2-b0f1-b4baa7c8240f  NDL: 00655929  NKC: jo20010092661  NLA: 36552285  NLG: 170192  NLK: KAC201770251  NSK: 000033371  NTA: 069902887  RERO: 02-A021752181  RSL: 000080866  SELIBR: 286853  SNAC: w6kw5thm  SUDOC: 064815862  Trove: 1288150  VcBA: 495/907  VIAF: 2511539   WorldCat (עם VIAF): 2511539
סוניק – הסרט

| --- | --- |

כרזת הסרט בישראל
 מבוסס על:  "סוניק הקיפוד" של סגה
 בימוי:  ג'ף פאולר
 הופק בידי:  ניל ה' מוריץ טאקאשי איטו מי אונישי טורו נקהרה
 תסריט:  פטריק קייסי ג'וש מילר
 עריכה:  סטייסי סכרודר דברה נייל-פישר
 שחקנים ראשיים:  בן שוורץ ג'יימס מרסדן טיקה סאמפטר ג'ים קארי
 מדבבים:  בן שוורץ (Sonic the Hedgehog) קולין אושונסי (Miles "Tails" Prower) Donna J. Fulks 
 מדבבים בעברית:  דניאל מגון צביקה פורמן אורי זלצמן נועה מנור
 מוזיקה:  Junkie XL
 צילום:  סטיבן פ' וינדון
 מדינה:  ארצות הברית ארצות הברית יפן יפן
 חברת הפקה:  Original Film קבוצת סגה סאמי Blur Studio Marza Animation Planet
 חברה מפיצה:  סרטי פרמאונט
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 14 בפברואר 2020 ישראל 20 בפברואר 2020
 משך הקרנה:  99 דקות
 שפת הסרט:  אנגלית (דובב למגוון שפות, ביניהן עברית)
 סוגה:  הנפשה ממוחשבת לייב אקשן
 מקום התרחשות:  סן פרנסיסקו 
 תקציב:  81-95 מיליון דולר
 הכנסות:  302 מיליון דולר
 הכנסות באתר מוג'ו:   sonicthehedgehog
 סרט הבא:  סוניק – הסרט 2 (2022)
 אתר הסרט
 דף הסרט ב־IMDb
 
סוניק – הסרט (באנגלית: Sonic The Hedgehog, בתרגום חופשי: "סוניק הקיפוד") הוא סרט פעולה קומי בהנפשה ממוחשבת ולייב אקשן המבוסס על זיכיון משחקי הווידאו "סוניק הקיפוד" של חברת סגה. הסרט בוים על ידי ג'ף פאולר (סרטו הראשון כבמאי) ונכתב על ידי פט קייסי וג'וש מילר. בסרט מככבים בן שוורץ, המדבב של סוניק הקיפוד וג'ים קארי בתור הנבל הראשי, דוקטור רובוטניק, לצד ג'יימס מרסדן, טיקה סאמפטר, אדם פלי וניל מקדונו. בסרט, סוניק מתאחד עם שריף בשם טום, בזמן שהוא מנסה לברוח מרובוטניק ומהממשלה. הסרט מופץ על ידי חברת סרטי פרמאונט.
בתחילה, הסרט תוכנן לעלות לאקרנים ב-8 בנובמבר 2019, אך נדחה ל-14 בפברואר 2020 בעקבות הביקורות השליליות על העיצוב של סוניק בטריילר הראשון. בישראל הסרט יצא ב-20 בפברואר 2020, באנגלית ובדיבוב לעברית.
עלילה

סוניק הוא קיפוד כחול שחי מחוץ לכדור הארץ ומסוגל לרוץ במהירות על-קולית. האפוטרופסית שלו, לונגקלו, אומרת לו להסתיר את כוחותיו, אך סוניק אינו מקשיב. כתוצאה מכך, שבט של קיפודניים מנסה לחטוף אותו. לונגקלו נותנת לסוניק שק עם טבעות הפותחות שערים לכוכבי לכת אחרים, ומשתמשת באחד כדי לשלוח אותו לכדור הארץ בזמן שהיא נלחמת בקיפודניים. סוניק מקשיב ללונגקלו ונמלט לכדור הארץ.
כעבור עשר שנים, סוניק מתבודד בעיירת גרין הילס שבמונטנה. הוא מעריץ את השריף המקומי, טום ווקווסקי, ואת אשתו הווטרינרית מאדי. טום נשכר לאחרונה על ידי משטרת סן פרנסיסקו ומתכונן להתמקם שם מחדש.
למרות שהוא אוהב את חייו, סוניק משתוקק לחברים אמיתיים. לילה אחד הוא משחק בייסבול לבדו, ולאחר שהוא מבין כי הוא בודד, הוא עובר משבר ומתחיל לרוץ סביב המגרש. הוא פולט אנרגיה היוצרת פעימה אלקטרומגנטית שגורמת להפסקת חשמל באזור הפסיפיק נורת' וסט. מחלקת ההגנה של ארצות הברית שמה לב למקרה, ומגייסת את דוקטור רובוטניק, מדען וממציא גאון, כדי שיוכל לחשוף את סיבת הפסקת החשמל. רובוטניק מגלה את סוניק ועוקב אחריו. סוניק מסתתר במוסך של משפחת וקאוסקי ומתכונן לפתוח שער כדי לברוח דרכו לכוכב לא מאוכלס שמלא בפטריות, אולם מתגלה ונורה בטעות באמצעות חץ הרגעה על ידי טום; החץ גורם לסוניק להפיל את שק הטבעות דרך הפורטל, שבטעות מכוון לסן פרנסיסקו. לאחר שסוניק מתעורר, טום נכנע לתחנוניו לעזור לו להחזיר את הטבעות. רובוטניק פושט על הבית, אך לאחר עימות קצר סוניק וטום נמלטים. רובוטניק נתקל באחד מהקוצים של סוניק, וטום מוכרז בכלי התקשורת כטרוריסט.
טום וסוניק מתחמקים מדוקטור רובוטניק ועוברים מספר חוויות משותפות בעת נסיעתם לסן פרנסיסקו, מה שגורם להם להתחבר. ערב אחד, טום מסתכל על רשימה שכתב סוניק, בה הוא כותב מה הדברים שרצה לעשות בכדור הארץ, ומגלה שסוניק רוצה חבר אמת. בינתיים, החיפוש של רובוטניק אחר סוניק הופך לאובססיבי יותר.
בהמשך, סוניק מגלה שטום מתכנן לעזוב את גרין הילס וכועס עליו בטענה שהוא עוזב את חבריו האמיתיים. לאחר קרב על הכביש עם רובוטניק והמכונות שלו, סוניק נפצע מאחד הרחפנים שרובוטניק שלח, זמן קצר לפני שהשניים מגיעים לסן פרנסיסקו. טום מוביל את סוניק לביתה של אחותה של מאדי, רייצ'ל, שם מאדי שוהה. מאדי מבצעת בסוניק החייאה, וסוניק מקבל מג'וג'ו, האחיינית של מאדי, זוג נעליים אדומות. השלושה נוסעים לפירמידת טרנסאמריקה, שם נמצא שק הטבעות של סוניק. סוניק מתכונן לעזוב לכוכב הפטריות, אולם מתגלה על ידי רובוטניק והרובוטים שלו תוקפים אותם בראש הבניין. במהלך הקרב, טום ומאדי נופלים מהבניין, אולם סוניק משתמש בטבעת כדי לשגר אותם בחזרה לגרין הילס. זמן קצר לאחר מכן, רובוטניק וסוניק מתעמתים ומתחיל מרדף מהיר ברחובות סן פרנסיסקו. בעזרת כוחו של הקוץ של סוניק, רובוטניק משיג מהירות על-קולית ורודף אחרי סוניק ברחבי העולם.
המרדף של רובוטניק וסוניק מחזיר אותם לגרין הילס, שם רובוטניק פוגע בסוניק קשות ומנטרל אותו. טום זועם על רובוטניק ואומר שסוניק היה חבר שלו, מה שמחזיר לסוניק את כל כוחותיו. סוניק מחזיר לעצמו את האנרגיה שרובוטניק משתמש בה. בעזרת טום, סוניק משתמש בטבעת כדי לשלוח את רובוטניק לכוכב הפטריות.
כשרובוטניק מובס, טום ומאדי מחליטים להישאר בגרין הילס ולתת לסוניק לגור איתם בביתם. ממשלת ארצות הברית מוחקת את כל הראיות לאירוע, כולל רישומים על קיומו של רובוטניק.
כשלושה חודשים לאחר מכן, רובוטניק איבד את שפיותו לחלוטין, גילח את שערו ושפמו התארך באופן מוגזם. בעודו עדיין מחזיק בקוץ של סוניק, הוא מתכנן את הנקמה שלו.
בסצנה שאחרי הכתוביות, טיילס, שועל מעולמו של סוניק, יוצא מתוך פורטל בגרין הילס בחיפוש אחר סוניק.
צוות השחקנים

| שחקן | בדיבוב לעברית | תפקיד | תיאור הדמות |
| --- | --- | --- | --- |
| בן שוורץ (דיבוב) | דניאל מגון | סוניק הקיפוד | קיפוד מואנש כחול שמסוגל לרוץ במהירות על-קולית ומנסה לברוח מרובוטניק ומהממשלה. |
| בנג'מין וליק (בצעירותו; דיבוב) | דניאל שופוב (בצעירותו) | סוניק הקיפוד | קיפוד מואנש כחול שמסוגל לרוץ במהירות על-קולית ומנסה לברוח מרובוטניק ומהממשלה. |
| ג'ים קארי | צביקה פורמן | דוקטור רובוטניק | מדען וממציא המתכנן להשתמש בכוחותיו של סוניק כדי להשתלט על העולם. |
| ג'יימס מרסדן | אורי זלצמן | תומאס מייקל "טום" וקאוסקי | שריף בעיירת גרין הילס שמתבקש להצטרף למשטרת סן פרנסיסקו. הוא מתיידד עם סוניק ועוזר לו במסע שלו להביס את דוקטור רובוטניק. לעיתים נקרא "אדון הדונאטס", לרוב על ידי סוניק. |
| טיקה סאמפטר | נועה מנור | מאדי וקאוסקי | אשתו של טום שעוזרת לו ולסוניק. מאדי היא וטרינרית. |
| לי מג'דוב | גלעד שמואלי | הסוכן סטון | מרגל ממשלתי שעובד קרוב לרובוטניק. |
| נטשה רות'וול | עדי ארד | רייצ'ל | אחותה של מאדי. לא אוהבת את טום ולעיתים קרובות מעודדת את מאדי לעזוב אותו. |
| מלודי ניימן | שירי בכר | ג'וג'ו | ביתה של רייצ'ל והאחיינית של טום ומאדי. |
| אדם פלי | יובל בינדר | וייד וויפל | שוטר בגרין הילס וחברו של טום. |
| ניל מקדונו | אמנון וולף | רב-סרן בנינגטון | חייל שמתעב את רובוטניק. |
| טום באטלר | אמיר מנור | המפקד וולטרס | סגן יושב ראש המטות המשולבים ששוכר את רובוטניק כדי לחקור את סיבת הפסקת החשמל שגרם סוניק. |
| פרנק טרנר | אוהד שחר | קארל המשוגע | קונספיריציסט בעיירת גרין הילס שמתייחס לסוניק בתור "השטן הכחול". |
| קולין אושונסי (דיבוב) | מיה אלון | מיילס "טיילס" פראוור | שועל בעל שני זנבות שמסוגל להשתמש בהם בתור מדחף. מופיע בסצנה שאחרי הכתוביות. |
| גרי צ'וק | צביקה שוורצברג |  | מפקד חיל הים. |
| דונה ג'יי פולקס | שרון שחל | לונגקלו | ינשופה מואנשת. האפוטרופסית של סוניק בילדותו. |
בנוסף, פאצ'קאמק, מנהיג השבט של נאקלס במשחק Sonic Adventure, מבצע הופעת קמע בתחילת הסרט.
הפקה > פיתוח

פיתוח לעיבוד קולנועי למשחקי הווידאו של סוניק הקיפוד החל בשנת 1993, במהלך הפקת התוכנית "סוניק הקיפוד" של DIC Entertainment. מיקאלין ריזלי (אנ'), שעזרה במתן אור ירוק לסדרה, ניהלה משא ומתן עם כמה מפיקים מהוליווד. עם זאת, מנכ"ל סגה, טום קלינסקה (אנ'), נזהר מפגיעה במותג, בעקבות הכישלונות המסחריים והביקורתיים של הסרטים "האחים סופר מריו" ו"סטריט פייטר". למרות הדאגות של קלינסקה, סגה התלהבו מעיבוד קולנועי. באוגוסט 1994, הוצעה לסגה עסקת פיתוח עם מטרו גולדווין מאייר ו-Trilogy Entertainment Group, בזמן שפן דנשם (אנ') היה המפיק הבכיר של הסרט.
MGM וסגה שכרו את ריצ'רד ג'פריס (אנ') לכתיבת תסריט. באותה תקופה, סגה פיתחו את "Sonic X-treme" לקונסולות ה-Sega Saturn, והם ביקשו מג'פריס להציג את הקונסולה בתסריט. העיבוד של ג'פריס, שכותרתו "סוניק הקיפוד: פלאי העולם", הוגש במאי 1995. בעוד שהטיוטה קיבלה תגובות חיוביות בקרב בכירי MGM וסגה, שינובו טויודה (אנ'), סמנכ"ל סגה, הציע להחליף את רובוטניק בנבל מרושע יותר. MGM ביטלה את הפרויקט לאחר ניסיון כושל לחדש את הסרט בדרימוורקס; ג'פריס אמר כי הסרט בוטל כי גם סגה וגם MGM רצו חלק גדול יותר מהרווחים, ואילו דנשם אמר שהוא בוטל בעקבות הבדלים יצירתיים בין סגה ל-Trilogy.
סוני רכשו את הזכויות להפיץ סרט על סוניק הקיפוד בשנת 2013. ב-10 ביוני 2014 הוכרז הסרט כמיזם משותף בין סוני ל-Marza Animation Planet, וכי הוא יופק על ידי ניל ה' מוריץ, טאקאשי איטו, מי אונישי וטורו נקהרה, ועלילתו תיכתב על ידי ואן רוביצ'אוקס ואיוון סאסר. בפברואר 2016 הכריז האג'ים סאטומי, מנכ"ל סגה, כי הסרט יצא ב-2018. טים מילר וג'ף פאולר נשכרו בשנת 2016 כדי לפתח את הסרט. פטריק קייסי, ג'וש מילר ואורן עוזיאל כתבו את התסריט.
ב-2 באוקטובר 2017 סרטי פרמאונט הודיעו כי רכשו את הזכויות לסרט מסוני. עם זאת, רוב צוות ההפקה נשאר ללא שינוי. בפברואר 2018 הוכרז כי הסרט ייצא לאקרנים בנובמבר 2019.
הפקה > ליהוק

ב-29 במאי 2018, פול ראד ניהל מגעים לגילום דמותו של טום וקאוסקי, "שוטר שמתיידד עם סוניק וחובר אליו כדי לעצור את דוקטור רובוטניק", אך יום לאחר מכן, ג'יימס מרסדן אושר לגילום תפקיד זה. ביוני 2018 אושר ליהוקה של טיקה סאמפטר. ג'ים קארי אושר לגילום דמותו של דוקטור רובוטניק. בחודש אוגוסט בן שוורץ אושר לדיבוב דמותו של סוניק הקיפוד. כמה ימים לאחר מכן, אדם פלי וניל מקדונו הצטרפו לצוות השחקנים. דבס הווארד ואלפינה לוק הצטרפו לצוות השחקנים בנובמבר. ריף רף לוהק לתפקיד שלא נחשף, אם כי נגנז מהסרט.
הפקה > צילומים

שלב הצילומים החל ב-24 ביולי 2018, ונגמר בוונקובר, קולומביה הבריטית, ליידיסמית' ואי ונקובר ב-16 באוקטובר 2018. קדם הפקה החל ונגמר בחודש אוקטובר של אותה שנה בניו יורק.
הפקה > אפקטים חזותיים ועיצוב

האפקטים החזותיים מסופקים על ידי Industrial Light & Magic, Blur Studio, Digital Domain ו-Moving Picture Company. צוות ההפקה יצר גרסה מציאותית של סוניק, והם הוסיפו פרווה, נעלי ריצה חדשות, שתי עיניים נפרדות ועוד מבנה גוף דמוי אדם. הם השתמשו בטד, דובי אנושי מסדרת הסרטים טד, כהסתמכות להכנסת דמות מונפשת לעולם האמיתי. טים מילר, המפיק הבכיר, אמר כי "זה יהיה מוזר וירגיש כאילו הוא מתרוצץ בעירום אם הוא היה מין דבר דמוי לוטרה. פרווה תמיד הייתה בשבילנו, ומעולם לא שקלנו אחרת. זה חלק של מה שמשלב אותו לתוך העולם האמיתי והופך אותו ליצור אמיתי". לדברי מילר, סגה לא היו "מאושרים לגמרי" עם עיצוב העיניים של סוניק.
ב-2 במאי 2019 הודיע פאולר בחשבון הטוויטר שלו כי סוניק יעוצב מחדש לפני שחרורו של הסרט, בשל התגובות החריפות של הקהל נגד העיצוב בטריילר הראשון. כתוצאה מכך, הסרט נדחה ל-14 בפברואר 2020. האמן טייסון הס, שעבד על מדיה נוספת הקשורה לסוניק הקיפוד, עיצב מחדש את סוניק. בעיצוב המחודש סוניק קיבל עיניים גדולות יותר, נעלי סניקרס חדשות, כפפות לבנות וגוף פחות אנושי. העיצוב מחדש ועיכוב הסרט הוסיפו 5 מיליון דולר לתקציב המקורי של 90 מיליון דולר.
הפקה > מוזיקה

בפברואר 2019, טום הולקנבורג, שעבד בעבר על הפסקול של דדפול משנת 2016, נשכר כדי להלחין את פסקול הסרט. הפסקול שוחרר ב-14 בפברואר 2020, התאריך שבו הסרט עלה לאקרנים, בפורמטים דיגיטליים ופיזיים. ריף רף, שהיה לו תפקיד גנוז בסרט, מופיע בפסקול. בפסקול מופיע שיר מקורי, "Speed Me Up" של ויז קאליפה, טיי דולה סיין, ליל יאכטי ו-Sueco the Child; השיר שוחרר ב-24 בינואר באטלנטיק רקורדס. בהמשך, נוצר לשיר אתגר בפלטפורמת טיקטוק, שקיבל 1.8 מיליארד צפיות. "Friends" של Hyper Potions, שיר הפתיחה של המשחק Sonic Mania, מופיע גם הוא, יחד עם עיבודים לשירים מהמשחק הראשון שהולחנו על ידי מסאטו נקמורה.
בסרט עצמו הופיעו מספר שירים, כגון "Don't Stop Me Now" של קווין, "Boom" של X Ambassadors, ו-"Where Evil Grows" של משפחת פופי.
הפצה

הסרט היה אמור לצאת ב-2018 על ידי סרטי קולומביה. חברת סרטי פרמאונט הכריזה שעקב תפנית הסרט יצא ב-15 בנובמבר 2019, לפני שהשתנה שוב. לאחר מכן, הסרט הוקדם ל-8 בנובמבר 2019. ב-24 במאי 2019 הודיע פאולר כי הסרט נדחה ל-14 בפברואר 2020 כדי "לעשות את סוניק בדיוק כמו שצריך". הבכורה העולמית של הסרט התקיימה בתיאטרון פרמאונט בלוס אנג'לס ב-25 בינואר 2020. בארצות הברית ובקנדה, יצא הסרט לצד "אי האשליות" ו"פוטו אהבה".
הפצה > שיווק

כרזת הסרט פורסמה ב-10 בדצמבר 2018, והיא חושפת את העיצוב המחודש של סוניק. מעריצים רבים הגיבו בשלילה לעיצוב במדיה החברתית, והשוו אותו לסרט אחר מ-2019 המבוסס על משחק וידאו באותו השם, "פוקימון: הבלש פיקאצ'ו", בו נוספו עור ופרווה לדמויות פוקימון. חברים לשעבר מSonic Team, שיצרו את משחקי סוניק המקוריים, הופתעו מהעיצוב.
כרזה שנייה הודלפה באינטרנט זמן קצר לאחר שחרורה של הראשונה. מספר מעריצים ציינו כי רגליו של סוניק ממוקמות באופן לא טבעי, ויצרו מם אינטרנט שבו הם משנים את המיקום של סוניק. בתגובה לכך, דף הטוויטר של הסרט פרסם תמונה של סוניק מתחבא מאחורי שלט ובו רשום "בן אדם לא יכול להתפתח?". מספר תמונות הקשורות לסרט הודלפו במרץ 2019; יוג'י נאקה, הנשיא לשעבר של Sonic Team, הופתע מהעיצוב והרגיש שהיחס בין הראש והבטן של סוניק לא היה מאוזן.
הטריילר הראשון הוקרן לראשונה ב-4 באפריל 2019 ב-CinemaCon בלאס וגאס, ויצא לאור ב-30 באפריל 2019. הטריילר קיבל ביקורות שליליות בעיקר, בעיקר בגלל המראה האנושי של סוניק. עם זאת, רבים שיבחו את תפקידו של קארי בתור דוקטור רובוטניק. השימוש בשיר "Gangsta's Paradise" של קוליו בתור מוזיקת רקע זכה גם כן לביקורות שליליות. לעומת זאת, שון קיין מ-CNET שיבח את ההומור והאזכורים למשחקים. הטריילר קיבל 20 מיליון צפיות ביוטיוב תוך יומיים לאחר שחרורו.
טריילר שני, המציג את העיצוב החדש של סוניק, שוחרר ב-12 בנובמבר. לעומת הטריילר הקודם, הביקורות עליו היו חיוביות יותר, כאשר רבים משבחים את העיצוב החדש ואת ההומור הקיים בטריילר.
כדי לקדם את הסרט, נוספה גרסת הסרט של סוניק בתור דמות הניתנת למשחק למשחקי המובייל Sonic Dash ו-Sonic Forces: Speed Battle.
גרסת הטריילר הראשון של סוניק לקחה חלק בולט בסרט "יחידת ההצלה של צ'יפ ודייל".
הפצה > מדיה ביתית

ב-20 במרץ 2020, פרמאונט הכריזו כי הסרט ישוחרר למדיה ביתית מוקדם יותר, בעקבות החלטתם של אולפני קולנוע אחרים לצד פרמאונט, שבחרו לשחרר סרטים מוקדם למדיה ביתית בעקבות התפרצות מגפת הקורונה. הסרט שוחרר למדיה ביתית ב-31 במרץ, בעוד שגרסאות Blu-ray, DVD ו-4K Ultra HD הפכו לזמינות ב-19 במאי, והן כוללות סרט קצר, "מסביב לעולם ב-80 שניות".
סרטי המשך

בעקבות הצלחת הסרט, הוכרז סרט המשך ב-28 במאי. בנוסף, אושר כי פאולר יהיה במאי הסרט, יחד עם פט קייסי וג'וש מילר בתור תסריטאים. טים מילר, האג'ים סאטומי והארוקי סאטומי יחזרו גם הם בתור מפיקים בכירים, וניל ה' מוריץ, טובי אשר וטורו נקהרה יפיקו את הסרט. ביולי 2020, הוכרז תאריך היציאה לאקרנים, 8 באפריל 2022. ב-10 בפברואר 2021 הוכרז שם הסרט, "סוניק הקיפוד 2".
ערך מורחב – סוניק – הסרט 3
ב-22 בפברואר 2022 הסרט השלישי בסדרה הוכרז ו20 בדצמבר 2024 יצא הסרט שלישי בסדרה, טריילר לסרט יצא באוגוסט 2024
הערות שוליים

↑  סוניק הסרט, Seret.co.il
↑  אושונסי דיבבה את דמותו של טיילס בסדרת המשחקים החל מ-2014.
↑  צ'וק דיבב את דמותו של גראונדר (כדורת) בסדרה "הרפתקאותיו של סוניק הקיפוד", ולאחר מכן דיבב את רובוטניק בסדרה "Sonic Underground".
↑  Taking a little more time to make Sonic just right., טוויטר, ‏2019-05-24 (באנגלית)
↑  צפו בטריילר ל"סוניק הקיפוד", הסרט שמביא את הקיפוד הכחול למסכי הקולנוע, באתר Gadgety, ‏2019-04-30
↑  אבנר שביט‏, ג'ים קארי נגד גיבור משחק הווידאו: צפו בטריילר הראשון של "סוניק הסרט", באתר וואלה, 30 באפריל 2019
↑  סוניק הקיפוד חוזר בטריילר חדש ובעיצוב חדש לדמותו, באתר מגזין גאדג'טים וטכנולוגיה - Gadgety.co.il | גאדג'טי, ‏2019-11-12
↑  אחרי הפאדיחה: טריילר חדש ל"סוניק הקיפוד", באתר ynet, 12 בנובמבר 2019
↑  Justin Kroll, Justin Kroll, ‘Sonic the Hedgehog’ Sequel in the Works (EXCLUSIVE), Variety, ‏2020-05-28 (באנגלית)
↑  Sonic the Hedgehog, Groundbreaking. Thought provoking. Extremely obvious. Presenting the official title of the #SonicMovie sequel: Sonic the Hedgehog 2! Catch #SonicMovie2 in theatres in 2022., Twitter, ‏2021-02-10 (באנגלית)
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
| --- | --- |
בקרת זהויות :  NLI: 987011946375505171  PLWABN: 9811793655405606  BNE: XX6098822  LCCN: no2020051364  MusicBrainz work: c5f419ba-437f-4b74-844f-966d7ee3b55a  NKC: unn20201091482  VIAF: 288158790545138850268   WorldCat (עם VIAF): 288158790545138850268
ישראל כהן (סופר)

| --- | --- |

ישראל כהן
 לידה:  10 ביוני 1905 אולאשקובצה, אוקראינה 
 פטירה:  25 בפברואר 1986 (בגיל 80) תל אביב-יפו, ישראל 
 מדינה:  ישראל 
 מקום קבורה:  בית העלמין הדרום 
 שפות היצירה:  עברית 
 בן או בת זוג:  צביה כהן 
 צאצאים:  נורית גוברין, חגית הלפרין 
 פרסים והוקרה:  פרס ביאליק (1974)  פרס ברנר (1962)  יקיר העיר תל אביב-יפו (1982) 
 
לוחית זיכרון על ביתו של ישראל כהן ברח' ריינס 54 בתל אביב
ישראל כהן (קאהן) (10 ביוני 1905 – 25 בפברואר 1986) היה סופר, מסאי, מבקר ספרות, מתרגם ועורך ישראלי יליד מזרח גליציה; חבר ועד הלשון העברית ויו"ר אגודת הסופרים. חתן פרס ברנר (1962) ופרס ביאליק לספרות יפה (1974). נודע בשמות העט "אלשי"ך", "י. בן-יצחק", "י. כ. מעיין", "קורא" ו"מגיב".